stanford-oval/wikipedia huggingface dataset:
AMD CrossFireX

| AMD CrossFireX |
| --- | --- |
 
 תאריך המצאה:  2005
 פותח על ידי:  AMD

 מספר התקנים:  עד 4 ליבות גרפיות
 מהירות אפיק:  1GB/s עד 7.6GB/s
 חיבור ללא אתחול:  לא
 אפיק חיצוני:  לא
דוגמה לשימוש ב-AMD CrossFireX עם שני כרטיסי מסך מדגם Radeon HD 4850
AMD CrossFireX (נודע בעבר כ-CrossFire) הוא שם המותג עבור טכנולוגיה של חברת AMD אשר פותחה במקור על ידי ATI טכנולוגיות. הטכנולוגיה מאפשרת לעד ארבעה כרטיסים גרפים להיות בשימוש במחשב אחד, וזאת על מנת להגיע לרמת ביצועים גרפיים טובה יותר.
ראו גם

כרטיס גרפי
Scalable Link Interface
Blue Christmas (אלבום של אלביס פרסלי)

Blue Christmas (בעברית: חג המולד הכחול) הוא אלבום אוסף של הזמר והמוזיקאי האמריקאית אלביס פרסלי. האלבום יצא לאור בשנת 1992 בארצות הברית, על ידי חברת התקליטים RCA רקורדס, לכבוד חג המולד. בנוסף להיותו אלבום חג המולד, הוא גם נחשב למיני-אלבום בשל אורכו הקצר.
האלבום מכיל בתוכו הקלטות מחודשות של שירי חג מולד ידועים כמו "Winter Wonderland" ו-"White Christmas".
רשימת רצועות

| Blue Christmas> מס' | Blue Christmas> שם | Blue Christmas> משך | Blue Christmas>  | Blue Christmas>  | Blue Christmas>  | Blue Christmas>  | Blue Christmas>  | Blue Christmas>  | Blue Christmas>  |
| --- | --- | --- | --- | --- | --- | --- | --- | --- | --- |
| 1. | O Come, All Ye Faithful  | 2:47 |  |  |  |  |  |  |  |
| 2. | The First Noel  | 2:08 |  |  |  |  |  |  |  |
| 3. | Winter Wonderland  | 2:17 |  |  |  |  |  |  |  |
| 4. | Silver Bells  | 2:27 |  |  |  |  |  |  |  |
| 5. | Blue Christmas  | 2:05 |  |  |  |  |  |  |  |
| 6. | Silent Night  | 2:23 |  |  |  |  |  |  |  |
| 7. | White Christmas  | 2:23 |  |  |  |  |  |  |  |
| 8. | I'll Be Home for Christmas  | 1:54 |  |  |  |  |  |  |  |
| משך כולל: | משך כולל: | 17:04 |  |  |  |  |  |  |  |
הערות שוליים

1 2 3 4  Elvis Presley – Blue Christmas (1992, CD) (באנגלית), נבדק ב-2021-05-21
Disco Tango

Disco Tango (בעברית: דיסקו טנגו) היה השיר שייצג את דנמרק באירוויזיון 1979 שבוצע בדנית על ידי טומי סיבאך (Tommy Seebach).
שיר זה היה השיר השלישי שבוצע בערב התחרות, מיד לאחר "Raggio di luna" של מתיה בזאר, נציגי איטליה, ולפני "Happy man" של קהאל דאן, נציג אירלנד. עם סיום ההצבעה, השיר קיבל 76 נקודות, והגיע למקום ה-6 מתוך 19 בתחרות.
השיר מתאר סיפורה של ילדה הרוקדת בלילות למוזיקת דיסקו, אך בימים היא מקשיבה לבטהובן ומבצעת רכיבה אמנותית. בשיר מוזכר שמו של ג'ון טרבולטה, כוכב הסרט "שיגעון המוזיקה". זמרי הליווי היו דבי קמרון, מייקל אלו ויאן אלו. כל השלושה שבו וליוו את סיבאך גם בהופעתו הבאה בתחרות האירוויזיון שנתיים מאוחר יותר, בדבלין 1981.
השיר העוקב שייצג את דנמרק באירוויזיון בשנה שלאחר מכן היה "Tænker altid på dig" של להקת Basmes Venner.
Disclaimer

ערך זה עוסק באלבום של להקת הגראנג' הדרום אפריקאית "סית'ר". אם התכוונתם למושג משפטי, ראו .
Disclaimer (תניית פטור) הוא אלבומה השני של להקת הגראנג' הדרום אפריקאית סית'ר. האלבום כולל עבודות חדשות ומספר שירים מהדיסק הראשון שלהם, Fragile. נהוג לקרוא לדיסק הזה הדיסק הראשון של סית'ר, מכיוון שהוא הדיסק הראשון שלהם שהופץ ברחבי העולם.
שירים

השירים שמסומנים ב-"*" הופיעו ב-Fragile.
תולדות המוזיקה

תולדות המוזיקה הוא תחום שעוסק במיפוי מקורות המוזיקה בחברה האנושית והתפתחותה במשך הזמן.
למרות שמיפוי היסטורי של המוזיקה באופן וודאי הוא דבר שנתקל בקשיים עקב תיעוד חלקי, ועקב האופי המופשט של הביצוע שלה שיכול לגרום להיעדר ממצאים (כגון, שירה ללא כלי נגינה). ידוע בוודאות כי מקורותיה של המוזיקה נעוצים עמוק בתקופת האבן. נראה כי המוזיקה הראשונה שנוצרה הייתה מוזיקה קולית מלווה במחיאות כפיים ומאוחר יותר גם בכלי הקשה, שככל הנראה היו כלי הנגינה הראשונים שנוצרו. נמצאו גם עדויות לכלי נשיפה עתיקים מאוד. התווים המוזיקליים, שהם הדרך הפשוטה ביותר לתיעוד מוזיקה, הומצאו רק לקראת סוף ימי הביניים על ידי הכנסייה הקתולית באירופה, לאחר שגילתה כי המוזיקה יוצרת קשר עז בין התפילה למתפלל. עד אז לא הייתה כל דרך לתעד מוזיקה. מכל מקום, מוזיקה הייתה קיימת כמעט משחר ימי האדם, בתרבויות שונות במקביל.
לידתה של המוזיקה

על פי האמור בתנ"ך, אבי המנגנים בכלי פריטה (כינור ועוגב) היה יובל בן למך: ”אֲבִי כָּל תֹּפֵשׂ כִּנּוֹר וְעוּגָב”, כלומר אביהם של המנגנים וממציא אומנות הנגינה (או אומנות הפריטה, לפי פירוש אחר).
גם המיתולוגיה הכנענית, כפי שזו משתקפת בכתבי אוגרית, מאזכרת אל שהמציא את אומנות הנגינה.
בימי הביניים ובתקופת הרנסאנס היו פרשנים נוצריים שהציגו את פיתגורס ויובל כאבות המוזיקה.
מוזיקה פרה-היסטורית

חוקרים מעריכים, בהתבסס על העובדה שמוזיקה קיימת בכל תרבויות העולם, כולל תרבויות שהתקיימו בחברות של ציידים-מלקטים, כי מקורה עתיק מאוד. קיימים ממצאים ארכאולוגיים ספורים של כלי נגינה פשוטים מהתקופה הפלאוליתית. הממצא העתיק ביותר הוא חליל שעשוי מעצם ארוכה של נשר, שהתגלה במערה בגרמניה, והוא משויך להתרבות האוריניאקית, שהתקיימה לפני כ-40,000 שנה. הכינוי "מוזיקה פרה-היסטורית" (או לעיתים גם "מוזיקה פרימיטיבית") מתייחס לכל סוגי המוזיקה בתרבויות אשר לא פיתחו תיעוד בכתב של המוזיקה שלהן.
אנתרופולוגים מעריכים כי תחילתה של ההתפתחות של המוזיקה בתקופות מוקדמות, הייתה בחיקוי של קולות של חיות. בתרבויות אשר לא פיתחו היסטוריה כתובה ושומרות על חלק מן המסורות של קבוצות הציידים-מלקטים (כמו למשל תרבות האבוריג'ינים באוסטרליה ותרבותם של חלק מן הילידים באמריקה), קיימת מוזיקה פרה-היסטורית; אם כי המונח מתייחס לעיתים קרובות להיסטוריה של המוזיקה באירופה לפני התפתחות הכתב ביבשת. מהבחינה של התייחסות תרבותית למוזיקה, במקרים רבים מוזיקה של תרבויות במקומות אחרים מכונה "מוזיקת עולם", מוזיקה ילידית, או "מוזיקה מסורתית".
מוזיקה עתיקה

השלב הבא בהתפתחות המוזיקה היה לאחר המצאת הכתב, והוא מצוין כ"מוזיקה עתיקה". לטענת אן דראפקורן-קילמר, שחקרה את הנושא, ה"שיר" העתיק ביותר בעולם נכתב בכתב יתדות, ומקורו בעיר הקדומה אור מלפני כ-4,000 שנים. דראפקורן-קילמר מצאה מקצב משולש (שנמצא גם בשירה מצרית עתיקה) שנכתב בסולם דיאטוני. ישנן מספר עדויות מן העת העתיקה המצביעות על שימוש בכלי נגינה שונים. ציורים על כדים ותיאורים כתובים של מוזיקה מצביעים על שימוש בכלי נגינה כמו צינורות כפולים, שכנראה שימשוכחמת חלילים פרימיטיבית, ועל ביצוע מוזיקלי של פוליפוניה. תיאורים של התפתחויות דומות מופיעים גם בתרבות עמק האינדוס וגם בכתבי אריסטו. בין כתבי אוגרית נמצא לוח חרס ועליו סימני יתדות המבטאים תווים, מהעתיקים בעולם. בכתבים נמצאו אזכורים גם לכינורות (לירות), מצלתיים ותופים. באוגרית נמצאו אף מספר כלי נגינה.
מוזיקה מערבית (קלאסית)

ההיסטוריה המתועדת של המוזיקה המערבית מתחילה במאה ה-8.
יצירות מוזיקליות מועברות ומובנות באופן הטוב ביותר כאשר הן מקוטלגות בהקשר ובמקום המתאים להן בהיסטוריה של המוזיקה. החלוקה לתקופות היא כדלהלן:
מוזיקת ימי הביניים - באופן כללי מוזיקה שהולחנה לפני שנת 1450, הסגנון הבולט ביותר בתקופה זו הוא המזמור הגרגוריאני.
מוזיקת רנסאנס - 1450-1600, מוזיקת הרנסאנס מאופיינת בשימוש ביותר כלים, ובקווים מלודיים מרובים יותר.
מוזיקת בארוק - 1600-1750, בתקופת הבארוק המוזיקה הייתה מאופיינת בשימוש בקונטרפונקט, כמו כן גדל השימוש בכלי מקלדת ובתזמורות.
מוזיקה בתקופה הקלאסית - 1750-1820, תקופה קצרה אך חשובה ודומיננטית.
מוזיקה רומנטית - 1820-1920.
מוזיקה בתקופה המודרנית - מונח המשמש לתיאור של מוזיקה פוסט-רומנטית שהולחנה ומולחנת עד היום, ומוזיקה עכשווית - מוזיקה קלאסית שהולחנה מסוף המאה ה-20 ועד ימינו.
השנים שמצוינות למעלה הן כלליות ואינן מדויקות משתי סיבות: הראשונה, חלק מן הסגנונות היו פעילים במקביל. השנייה, קשה לקבוע מתי סגנון מוזיקלי דועך לחלוטין ומתחלף בסגנון חדש.
מוזיקה מערבית (ג'אז וקלה)

קשה לסווג את המוזיקה המערבית הקלה, המבוססת על ג'אז ובלוז, כמוזיקה מערבית טהורה. יש שיאמרו שלמעשה שורשיה של המוזיקה הקלה הם בבלוז ובג'אז, ששורשיהם במוזיקה האפריקאית. אולם גם את תולדות המוזיקה הקלה והג'אז אפשר לחלק לתקופות (הרשימה על פי סדר כרונולוגי):
ג'אז ובלוז: שורשי הבלוז, בלוז, דיקסילנד ג'אז, סווינג, בופ, פיוז'ן.
מוזיקה שחורה
רוק: רוקנרול, רוק פסיכדלי, רוק מתקדם, רוק כבד (הבי מטאל, הארד רוק), פאנק רוק, מטאל, גראנג', נו-מטאל.
מוזיקה אלקטרונית
מוזיקה פופולרית
מוזיקה לטינית
ראו גם

מוזיקה יהודית
מוזיקה ערבית
מוזיקה אפריקאית
מוזיקה הודית
לקריאה נוספת

מוזיקה בכל הזמנים, ג'יימס גולוויי וויליאם מאן, תרגמה מאנגלית: צילה אלעזר, תל אביב: ספרית מעריב, 1985
נפתלי וגנר, מוזיקה אז ועכשיו, הוצאת מפה, 2004
קורט פאהלן, תולדות המוזיקה בעולם, בתרגום יצחק הירשברג, הוצאת עידית, התש"ד 1954
הערות שוליים

↑  "יובל" בתוך: אנציקלופדיה מקראית : אוצר הידיעות של המקרא ותקופתו - ג : חבב - יתת, מוסד ביאליק, ירושלים, 1965, עמ' 581.
↑  דב שוורץ, כינור נשמתי : מוזיקה בהגות היהודית, הוצאת אוניברסיטת בר-אילן, 2013, עמ' 75 גרסה מקוונת של הספר (לבעלי הרשאה), באתר "כותר".
↑  Conard, N. J., Malina, M., & Münzel, S. C. (2009). New flutes document the earliest musical tradition in southwestern Germany. Nature, 460(7256), 737-740.
↑  לוח מוזיקלי באתר המוזיאון הלאומי של דמשק
↑  Cyrus H. Gordon, Ugaritic Textbook, Pontifical Biblical Institute, 1965, עמ' 534
↑  AO 11636 A+B, AO 14797 במוזיאון הלובר
| --- | --- |
בקרת זהויות :  NLI: 987007553369105171  GND: 7503845-6  NKC: ph120731
Disclaimer II

Disclaimer II (התנגדות לאחריות) הוא אלבומה השלישי והמחודש לאלבום השני של להקת הגראנג' הדרום אפריקית סית'ר.
אלבום זה כולל את שירי האלבום המקורי, הלהיט Broken עם אמי לי ועוד 3 שירים (גרסה אירופית) או 7 שירים וקטעי DVD (גרסה אמריקאית).
השירים החדשים שנוספו לאלבום הראו יותר את צד ההארד רוק של סית'ר והוכיחו לחלוטין שסית'ר היא להקת גראנג', על פי הצליל ולפי המילים.
שירים

השירים שמסומנים ב"*" נמצאים רק בגרסה האמריקאית של האלבום.
In Haze of Time

In Haze of Time הוא אלבום הבכורה של להקת הרוק המתקדם הישראלית, טרספאס. האלבום יצא בשנת 2002. האלבום הוקלט והופק על ידי מנהיג וקלידן הלהקה, גיל שטיין. האלבום כולו הוקלט בביתו של שטיין, ללא עזרת חברת תקליטים מקצועית. לאחר ההקלטה, האלבום נצרב ונשלח באינטרנט לכל מיני חברות תקליטים בעולם. הלהקה קיבלה הצעות רבות מחברות תקליטים רבות ברחבי העולם כמו קרניום (Cranium Music) בניו זילנד, פרוגרס רקורדס בשוודיה, קודה רקורדז בפלורידה, יוניקורן רקורדז בקנדה, ולייבל אמריקני ששמו קינזיס קישרו את הלהקה לחברת מיוזיאה (Musea) הצרפתית. לבסוף מיוזיאה נבחרה להוציא את האלבום. האלבום זכה להצלחה לא רעה ובאינטרנט נכתבו עליו ביקורות טובות. הסגנון המוזיקלי באלבום, מתאפיין באלתורי ג'אז פיוז'ן לצד לחנים קלאסיים. רבים אומרים שהסגנון מזכיר באופן מפתיע את אמרסון, לייק ופאלמר. באלבום מנגנים שטיין על קלידים, חלילית וגיטרה, רועי בר טור מנגן על גיטרת בס, וגבי וויסמן על התופים. האלבום מכיל 7 קטעים שמתוכם 3 קטעים אינסטרומנטליים, וארבעה קטעים ליריים.
רשימת רצועות

Creatures of the Night - 8:27
In Haze of Time - 6:53
Gate 15 - 7:17
City Lights - 5:09
Orpheus Suite - 5:41
Troya - 5:23
The Mad House Blues - 5:17
ILY (I Love You Baby)

ILY (I Love You Baby) (מעוצב באותיות קטנות; ily (i love you baby), מוכר גם כ: ILY) הוא סינגל, שהוקלט על ידי המפיק מוזיקלי האמריקאי סרף מסה בשיתוף הזמרת האמריקאית אמילי. השיר יצא לאור ב-26 בנובמבר 2019, על ידי חברות התקליטים יוניברסל מיוזיק ו-Astralwerks, כסינגל שלא מתוך אלבום.
מילות השיר הן חזרה בסיסית על חלק מהפזמון מהשיר "Can't Take My Eyes Off You", משנת 1967 של פרנקי ואלי.
רקע וכתיבה

במקור נקרא השיר "ILY", ולאחר צאתו שונה שמו של השיר "ILY (I Love You Baby)", על מנת כדי להקל על אנשים למצוא את השיר. השיר נכתב על ידי בוב גאודיו, בוב קריו, סרף מסה והופק על ידי מסה.
בפברואר 2020, הוא החל לצבור פופולריות באמצעות קליפים שנוצרו על ידי משתמשים באפליקציה טיקטוק.
וידאו קליפ

הווידאו קליפ המלא שצולם לשיר הועלה לערוץ היוטיוב של מסה ב-20 במאי 2020.
מיקומי שיא

|   ‏‏‏  מצעדים ודירוגים (2020–2021)> מדינה |   ‏‏‏  מצעדים ודירוגים (2020–2021)> מצעד |   ‏‏‏  מצעדים ודירוגים (2020–2021)> מיקום שיא |   ‏‏‏  מצעדים ודירוגים (2020–2021)>  |
| --- | --- | --- | --- |
|  עולמי | בילבורד גלובל 200 | 56 |  |
|  אוסטריה | Ö3 אוסטריה טופ 40‏ | 5 |  |
|  אוסטרליה | מצעד הסינגלים האוסטרלי | 17 |  |
|  איסלנד | הפלייליסט | 38 |  |
|  איטליה | מצעד הסינגלים האיטלקי | 34 |  |
|  אירלנד | מצעד הסינגלים האירי | 16 |  |
|  ארצות הברית | בילבורד הוט 100 | 23 |  |
|  ארצות הברית | מצעד השירים העכשוויים למבוגרים | 28 |  |
|  ארצות הברית | מצעד 40 השירים למבוגרים | 7 |  |
|  ארצות הברית | מצעד שירי הדאנס/אלקטרוני | 1 |  |
|  ארצות הברית | מיינסטרים טופ 40 | 2 |  |
|  גרמניה | GfK – טופ 100 | 7 |  |
|  דנמרק | היטליסטן | 38 |  |
|  הולנד | מצעד 40 הסינגלים ההולנדיים | 5 |  |
|  הונגריה | Rádiós Top 40 | 17 |  |
|  הממלכה המאוחדת | מצעד הסינגלים הבריטי | 22 |  |
|  ולוניה | אולטראטופ 40 | 20 |  |
|  יוון | IFPI Greece | 78 |  |
|  ליטא | AGATA | 11 |  |
|  מלזיה | RIM | 7 |  |
|  נורווגיה | VG-lista | 14 |  |
|  ניו זילנד | המצעד הניו זילנדי הרשמי | 16 |  |
|  סינגפור | RIAS | 10 |  |
|  סלובקיה | ČNS IFPI | 1 |  |
|  ספרד | PROMUSICAE | 52 |  |
|  סקוטלנד | מצעד הסינגלים הסקוטי | 9 |  |
|  סרביה | IFPI | 3 |  |
|  פולין | ZPAV | 17 |  |
|  פורטוגל | מצעד הסינגלים הפורטוגזי | 22 |  |
|  פלנדריה | אולטראטופ 50 | 11 |  |
|  צ'כיה | ČNS IFPI | 22 |  |
|  צרפת | SNEP | 12 |  |
|  קנדה | קנדה הוט 100 | 30 |  |
|  רומניה | מצעד השירים הרומני | 1 |  |
|  רוסיה | טופ-היט | 56 |  |
|  שוודיה | סוורייטופליסטן | 24 |  |
|  שווייץ | המצעד השווייצרי | 4 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 19 |  |
|  אוסטרליה | מצעד הסינגלים האוסטרלי | 75 |  |
|  ארצות הברית | בילבורד הוט 100 | 95 |  |
|  ארצות הברית | מצעד שירי הדאנס/אלקטרוני | 4 |  |
|  ארצות הברית | מיינסטרים טופ 40 | 30 |  |
|  גרמניה | GfK – טופ 100 | 22 |  |
|  הולנד | מצעד 40 הסינגלים ההולנדיים | 48 |  |
|  ולוניה | אולטראטופ 40 | 59 |  |
|  פלנדריה | אולטראטופ 50 | 53 |  |
|  קנדה | קנדה הוט 100 | 97 |  |
|  רומניה | מצעד השירים הרומני | 19 |  |
|  שווייץ | המצעד השווייצרי | 20 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 26 בנובמבר 2019 | הזרמת מוזיקה • הורדה דיגיטלית | יוניברסל מיוזיק • Astralwerks |  |
הערות שוליים

1 2 3 4  ILY (I Love You Baby), genius (באנגלית)
↑  You Have a TikTok Hit! Now, Quick — Change the Title, rollingstone (באנגלית)
↑  Surf Mesa - ily (i love you baby) ft. Emilee
↑  ily (i love you baby) [feat. Emilee] by Surf Mesa (באנגלית), נבדק ב-2021-01-08
↑  ily (i love you baby) [feat. Emilee] - Single by Surf Mesa (באנגלית), נבדק ב-2021-01-08
| זארה לארסון |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | 1 • So Good • Poster Girl • Venus |  |
| מיני-אלבומים | Introducing • Allow Me to Reintroduce Myself • Uncover • The Remixes EP • Honor the Light |  |
| סינגלים | "Uncover" • "She's Not Me" • "Bad Boys" • "Carry You Home" • "Rooftop" • "Weak Heart" • "Lush Life" • "Never Forget You" • "Ain't My Fault" • "I Would Like" • "So Good" • "Don't Let Me Be Yours" • "Only You" • "Ruin My Life" • "Don't Worry Bout Me" • "A Brand New Day" • "All the Time" • "Like It Is" • "Love Me Land" • "Wow" • "Talk About Love" • "Can't Tame Her" • "End of Time" • "On My Love" |  |
| שירי פסקול | "Invisible" |  |
| השתתפות בסינגלים | "Girls Like" • "This One's for You" • "Symphony" • "Holding Out for You" • "Now You're Gone" • "Words" |  |
| שירים אחרים | "Under My Shades" • "Säg mig var du står" |  |
| סיבובי הופעות | So Good World Tour • Don't Worry Bout Me Tour • Poster Girl Tour • Venus Tour |  |
| --- | --- |
בקרת זהויות :  MusicBrainz release group: 641609b6-ff95-4349-8945-3bfd2177afc9
2023 ברוסיה

| 0 | 1 | 2 | 3 |
| --- | --- | --- | --- |
| «««  2022   2021  2020 |  דגל רוסיה | 2023  ברוסיה |  »»»  2024     |
כל ערכי השנים ברוסיה • אירועים בולטים בעולם ב-2023 פורטל רוסיה • לוח שנה של שנת 2023
לונה 25: משימת הירח הראשונה של הפדרציה הרוסית, במסגרת תוכנית חקר הירח הרוסית, שהתרסקה על הירח. המשימה הקודמת — לונה 24 — הייתה משימה ששוגרה על ידי ברית המועצות בשנת 1976.
2023 ברוסיה היא השנה בה הפדרציה הרוסית ציינה 33 שנים להקמתה.
הנהגה

נשיא המדינה – ולדימיר פוטין
ראש הממשלה – מיכאיל מישוסטין
יושב ראש הדומה – ויאצ'סלב וולודין
יושבת ראש מועצת הפדרציה – ולנטינה מטוויינקו
אירועים

1 בינואר – הקמת הקרן לביטוח סוציאלי ופנסיוני.
21 בפברואר – בנאום מצב האומה פוטין הודיע כי רוסיה מקפיאה השתתפותה בהסכם למניעת ניסויים גרעיניים.
2 במרץ – מושל מחוז בריאנסק אלכסנדר בוגומז דיווח כי קבוצת לוחמים אוקראינים חצתה את הגבול וביצעה ירי על אזרחים. ממשלת אוקראינה דחתה מעורבות בתקרית ובהמשך דווח כי לוחמים רוסים לאומנים מחיל המתנדבים הרוסי של צבא אוקראינה ביצעו את המתקפה. אחד מהלוחמים סיפר כי קבוצה של 45 איש נכנסו לכפר ליובצ'אנה במחוז בריאנסק.
23 ביוני – הארגון הצבאי קבוצת וגנר, בראשות יבגני פריגוז'ין, פתחה במרד מזוין נגד הכוחות המזוינים של הפדרציה הרוסית לאחר שהארגון האשים את הצבא הרוסי בהריגת כוחות של קבוצת וגנר. בעקבות כך יחידות של קבוצת וגנר נסוגו מאוקראינה והשתלטו על העיר רוסטוב על דון ברוסיה.
24 ביוני – מרד קבוצת וגנר נעצר באופן פתאומי כתוצאה מעסקה שבוצעה בתיווך נשיא בלארוס אלכסנדר לוקשנקו.
17 ביולי – רוסיה הצהירה שהיא מסרבת לחדש את הסכם ייצוא החיטה האוקראיני בטענה שהמערב לא מקיים את חלקו בהסכם.
10 באוגוסט – שיגור לונה 25 על ידי רוסקוסמוס, משימת הירח הראשונה בתולדות הפדרציה הרוסית. המשימה נכשלה לאחר שכמה ימים לאחר מכן הגשושית התרסקה על הירח.
23 באוגוסט – מטוסו הפרטי של יבגני פריגוז'ין התרסק ברוסיה וככל הידוע, פריגוז'ין עצמו היה בטיסה ומת בהתרסקות.
10 בספטמבר – התקיימו בחירות ביניים לדומה השמינית, וכמו גם הבחירות האזוריות ברוסיה, בהן הבחירות לראשות העיר מוסקבה ומושלי עשרות מחוזות במדינה, כמו מחוז מוסקבה, צ'וקוטקה, פרימוריה, מחוז נובוסיבירסק, מחוז סמרה, חבל קרסנויארסק ובתי מחוקקים מחוזיים רבים.
28 באוקטובר – המהומות האנטישמיות בצפון הקווקז(אנ') - המון אלים הסתער על מסלולי האספלט בנמל התעופה אויטאש אשר בתחומי העיר מחצ'קלה שבדאגסטן כאשר הגיעה טיסה של חברת התעופה הרוסית רד ווינגס איירליינס מתל אביב. המפגינים קראו סיסמאות אנטישמיות וניסו לעלות על המטוס אך לא הצליחו. הרשויות נמל התעופה, סגרו את נמל התעופה והפנו טיסות לערים סמוכות. אירוע זה התרחש על רקע תסיסה אנטי-יהודית וכנגד מדינת ישראל, בצפון הקווקז. השלטונות הרוסיים בדאגסטן האשימו את ערוץ הטלגרם "אוטרו דגסטנה", שהוקם על ידי איליה פונומריוב, בארגון ההמון לערעור היציבות של דאגסטן על ידי ערבוב שנאה בין-אתנית ובין-דתית.
2 בנובמבר – נשיא רוסיה ולדימיר פוטין חותם על חוק המבטל באופן רשמי את האשרור הרוסי של האמנה למניעת ניסויים גרעיניים. לטענת גורמיים רוסיים רשמיים רוסיה לא תחדש את הניסויים בנשק גרעיני אלא אם כן ארצות הברית תעשה זאת.
30 בנובמבר – בית המשפט העליון של רוסיה קבע ש"תנועת הלהט"ב הבינלאומית" היא קיצונית, והוציאה אותה מחוץ לחוק ברוסיה.
6 בדצמבר – גופתו של הפוליטיקאי האוקראיני איליה קיבה, אשר ערק לרוסיה במרץ 2022, נמצאה בכפר סופונבו שבמחוז מוסקבה. לפי כלי התקשורת ברוסיה קיבה נהרג מירי בראשו..
7 בדצמבר – אדם אחד נהרג וחמישה נפצעו בפיגוע ירי בבית ספר בבריאנסק.(אנ')‏
אירועים > ללא תאריך

העיר יקטרינבורג תציין 300 שנים להקמתה.
נפטרו

(קטגוריה:רוסים שנפטרו ב-2023)
3 בינואר – רוסלאן חסבולטוב, פוליטיקאי וכלכלן רוסי ממוצא צ'צ'ני (נולד ב-1942)
7 בינואר – יורי מאנין, מתמטיקאי רוסי (נולד ב-1937)
14 בינואר – אינה צ'וריקובה, שחקנית תיאטרון וקולנוע סובייטית ורוסייה (נולדה ב-1943)
8 בפברואר – ולדימיר מורוזוב, קיאקיסט סובייטי. 3 פעמים ברציפות אלוף אולימפי (נולד ב-1940)
14 במרץ – נוחים רשקובסקי, שחמטאי סובייטי ממוצא יהודי (נולד ב-1946)
25 באפריל – ורה קרפקינה, אתלטית סובייטית-יהודייה (נולדה ב-1933)
2 במאי – ולנטין יודשקין, מעצב אופנה רוסי. חבר באקדמיה הרוסית לאמנויות (נולד ב-1963)
10 באוגוסט – אלכסנדר ויקטורנקו, קוסמונאוט סובייטי שטס לחלל כחבר צוות תחנת החלל סאליוט 7 ותחנת החלל מיר (נולד ב-1947)
23 באוגוסט – יבגני פריגוז'ין, אוליגרך רוסי. בעל מספר עסקים, ומייסד כוח וגנר ומי שעמד בראשו. (נולד ב-1961)
23 באוגוסט – דמיטרי אוטקין, קצין צבא רוסי. שירת כקצין כוחות מיוחדים ב-GRU, שם החזיק בדרגת לוטננט קולונל. היה אחד ממייסדי קבוצת וגנר (נולד ב-1970)
16 באוקטובר – גנאדי גלדקוב, מוזיקאי סובייטי ורוסי (נולד ב-1935)
19 באוקטובר – אנפיסה רזצובה, ספורטאית סובייטית-רוסייה (נולדה ב-1964)
203

שנת 203 היא השנה השלישית במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 203 ניתן לה בדיעבד.
כל התאריכים שלהלן הם לפי הלוח היוליאני.
נולדו

אלאגבאלוס, קיסר רומי (נפטר ב-222)
ראו גם

ילידי 203‎
נפטרים ב-203‎
AMT Hardballer

| --- | --- |

 מידע כללי
 סוג:  מודל נשק 
 מדינה מייצרת:  ארצות הברית 
 יצרן:  Arcadia Machine & Tool 
 מידע טכני
 קליבר:  .45 ACP 
 
AMT Hardballer הוא אקדח חצי אוטומטי. שיבוט של אקדח הקולט M1911 המיוצר על ידי חברת AMT האמריקאית. קליבר הקנה הוא 45. (11.43 מ"מ) והוא מצופה לאורכו בכסף, למעט הידית האקדח העשויה מעץ. האקדח ידוע כלא אמין בשל נטייתו להיתקע באופן תכוף. האחד שבעה כדורים במחסנית סנדרטי ועל הקנה שלו ניתן להתקין משתיק קול.
גרסאות

AMT Hardballer: היה גרסת נירוסטה של Colt Gold Cup, מצויד בכוונות מייקרו.
AMT Combat Government: פותח כאקדח ספורט אבל בשנת 1978 AMT שינתה את שמו. הוא שיבוט של הקולט M1911 עם כוונת משופרת לתחנות משטרה.
AMT Longslide: גרסה ארוכת קנה של Hardballer, הוצגה בשנת 1980.
AMT Skipper: גרסה קומפקטית של Hardballer הוצגה בשנת 1980. בשנת 1984, האקדח נעלם זמנית מהמגוון של AMT.
AMT Commando: הוצג במקור על ידי AMT אבל שופר והוצג מחדש בשנת 2000 תחת מותג התעשיות גילו. ויש לו קיבולת של 8 כדורים.
AMT Accelerator: גרסה Longslide שבעצם שיבוט של ה.400 Corbon מחסניתו כוללת 7 כדורים.
AMT Javelina: גרסה אוטומטית של הAMT Longslide בעלת קליבר של 10mm ושמונה כדורים במחסנית.
אזכורים במדיה

במשחקי Hitman (סדרת משחקים) הדמות הראשית - סוכן 47 נושא את האקדחים הללו, והם נשקו העיקרי והאהוב עליו. בסדרת הסרטים שליחות קטלנית המחסל (ארנולד שוורצנגר) משתמש בגרסת ה-Longslide של אקדח זה.
ראו גם

Hitman (סדרת משחקים)
קולט M1911
AMT
תנועה חברתית

הפגנה רבת משתתפים בעיר ברזיליה, 2013
תנועה חברתית היא צורת פעולה קולקטיבית המכוונת לשינוי חברתי. מבחינה מחקרית, תנועה חברתית הוא מונח בעל משמעות רחבה במדעי המדינה וסוציולוגיה, וכולל בתוכו פעילויות קבוצתיות רבות בנושאים הקשורים לחברה ולפוליטיקה. חקר התנועות החברתיות שם דגש הן על תנועות חברתיות פופולריות אשר רעיונותיהן זוכים לתמיכה של דעת קהל בקרב אוכלוסיות בחברה, והן על קבוצות חוץ פרלמנטריות קטנות כגדולות הבאות להשפיע על פעילות פוליטית. המחקר בוחן את כול מהלך חיי התנועות מהיווצרות עד דעיכה, ושואל על דרכי השפעתן ושיטות פעילותן לגיוס ודיאלוג עם הסביבה.
היסטוריה והתפתחות

תנועות עבודה או תנועות סוציאליסטיות בראשית המאה ה-19 נחשבות כמעין מודל מודרני ראשוני לתנועות חברתיות, כאשר תנועות אלו הובילו ליצירתן של מפלגות וארגונים דמוקרטים וקומוניסטים.
מ-1815 ואילך, בריטניה לאחר ניצחון במלחמות הנפוליוניות נכנסה לתקופה של שינויים חברתיים, אשר נגרמו כתוצאה מחזרת החיילים ואבטלה גואה. יחד עם מדינות אירופאיות אחרות, כדוגמת צרפת נצפו יותר ויותר תנועות חברתיות ופוליטיות במאה ה-19. תנועות אלו הכינו את הרקע לחקירה רבה יותר של תאוריות חברתיות, אשר אחת מהבולטות שבהן היא התאוריה של קרל מרקס על המעמדות.
ב-1861 תנועת הרפורמות ברוסיה החלה לצבור תאוצה, עקב ביטולה של השיטה הפאודלית. המועצות המפכניות החלו להיווסד במעבה מהפכת 1905 וקראו למוטט את שלטון הצאר במדינה. הלחץ מצד מפלגות האופוזיציה והתנועות החברתיות ברוסיה הביאו לבסוף למהפכת אוקטובר ויצרו לחץ להמשך הרפורמות.
ב-1945 בריטניה שוב נכנסה לתקופה של מהפכים חברתיים שנבעו מסיום מלחמת העולם השנייה. מה שגרם לכך שתנועות חברתיות לזכויות עובדים הפכו דומיננטיות בפוליטיקה הבריטית עד לבחירתה של מרגרט תאצ'ר ב-1979.
בשנות השבעים של המאה ה-20 חלה פריחה נוספת בצמיחתן של תנועות חברתיות, כגון תנועות שלום, התנועה לזכויות האדם, וכנגזרות שלה התנועות לזכויות נשים והומוסקסואלים, או תנועות למען איכות הסביבה, שיצרו לאחר מכן גל של מפלגות ירוקות.
יש המציינים את סוף שנות התשעים של המאה העשרים כתחילתן של תנועות חברתיות חדשות, שעיקרן הוא האנטי גלובליזציה.
מיונים של תנועות חברתיות

תנועה חברתית כשלעצמה יכולה להיות ארגון ממוסד כמפלגה או עמותה או לפעול באופן א-פורמלי, כהתארגנות ספונטנית או מתוכננת אך בלתי רשמית, לחתור ליחסי גומלין עם גורמים רשמיים במדינה או לנסות להתכנס למעין תרבות פנימית משל עצמה, להעמיד תנאים נוקשים להצטרפות אליה או לפתוח שעריה לכול החפץ בכך, כאשר האמצעים הטכנולוגיים הקיימים כיום (בהם אינטרנט ובעיקר רשתות חברתיות מקוונות) מאפשרים גיוס מהיר של תמיכה או פעילים.
מיונים של תנועות חברתיות > תנועות פתוחות מול סגורות

זאלד ואש (1966 Zald&Ash) מציגים מיון של תנועות חברתיות, על פי רמת דרישותיהן מן החברים. הם מבחינים בין "תנועות פתוחות לכול" הדורשות רמה נמוכה ביחס של מחויבות תחילית, ל"תנועות סגורות" המציבות דרישות קבלה מחמירות. בעוד תנועות פתוחות פונות לציבור הרחב במטרה לגייס אותם לפעילות, תנועות סגורות בודקות את עברם הרעיוני והארגוני של המועמדים ואף יכולות לדרוש תקופת חונכות או תקופת ניסיון. תנועות פתוחות וסגורות שונות זו מזו גם ברמת ההשתתפות השוטפת. תנועות פתוחות לא דורשות מחויבות גבוהה. תנועות חברתיות הפעולות בעיקר ברשתות החברתיות המקוונות נוטות להיות תנועות פתוחות. כמו כן בתנועה פתוחה רשאים להשתייך במקביל גם לארגונים אחרים. לעומת זאת התנועה הסגורה תובעת אחריות גבוהה מהחברים בה, ולעיתים חבריה נדרשים להשתייך אליה בלבד. חוגי אוהדים מסוימים של קבוצות כדורגל מסוימות מציגים פעמים רבות מאפיינים של תנועה סגורה.